CELEX: 62018TN0125
Language: ro
Date: 2018-02-28 00:00:00
Title: Cauza T-125/18: Acțiune introdusă la 28 februarie 2018 – Associazione – GranoSalus/Comisia

30.4.2018   
            
            
               RO
            
            
               Jurnalul Oficial al Uniunii Europene
            
            
               C 152/46
            
         Acțiune introdusă la 28 februarie 2018 – Associazione – GranoSalus/Comisia
   (Cauza T-125/18)
   (2018/C 152/56)
   Limba de procedură: italiana
   
      Părțile
   
   
      Reclamantă: Associazione Nazionale Granosalus – Liberi – Cerealicoltori & Consumatori (Associazione – GranoSalus) (Foggia, Italia) (reprezentant: G. Dalfino, avocat)
   
      Pârâtă: Comisia Europeană
   
      Concluziile
   
   Reclamanta solicită Tribunalului anularea Regulamentului de punere în aplicare (UE) 2017/2324 al Comisiei din 12 decembrie 2017, publicat în Jurnalul Oficial din 15 decembrie 2017, de reînnoire a aprobării substanței active glifosat, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011.
   
      Motivele și principalele argumente
   
   În susținerea acțiunii, reclamanta invocă două motive.
   
               1.
            
            
               Primul motiv este întemeiat pe încălcarea articolelor 168, 169 şi 191 TFUE coroborate cu articolul 35 din Carta drepturilor fundamentale a Uniunii Europene, a Regulamentului (CE) 2009/1107, a Regulamentului (UE) 2016/429 şi a Regulamentului (UE) 2013/1305, modificat prin Regulamentul (UE) 2017/2393, a Directivei 98/83/CE76 şi a Directivei (UE) 2015/1787; pe încălcarea principiului precauţiei, a principiului proporţionalităţii şi a principiilor unei bune administrări, de corectitudine şi de transparenţă administrativă; pe abuzul de putere ca urmare a împrejurării că faptele au fost denaturate, iar investigaţia preliminară şi motivarea sunt insuficiente şi doar aparente; pe lipsa evidentă de logică, pe motive eronate şi pe neaplicarea Regulamentului de punere în aplicare (UE) 2017/2324.
               În susţinerea acestui motiv, reclamanta invocă
               
                           —
                        
                        
                           faptul că Regulamentul de punere în aplicare (UE) 2017/2324 este contrar principiilor şi precauţiilor prevăzute în Regulamentul (CE) nr. 1107/2009 pentru protecţia sănătăţii umane, a consumatorilor, a animalelor şi a mediului înconjurător;
                        
                     
                           —
                        
                        
                           încălcarea principiului precauţiei şi incompatibilitatea cu jurisprudenţa Tribunalului şi a Curţii de Justiţie;
                        
                     
                           —
                        
                        
                           neefectuarea unei investigaţii preliminare cu privire la efectele glifosatului, în special asupra animalelor şi a apelor de suprafaţă, precum şi încălcarea procedurilor prevăzute în Regulamentul (CE) nr. 1107/2009;
                        
                     
                           —
                        
                        
                           nelegalitatea specificaţiilor din Regulamentul de punere în aplicare (UE) 2017/2324, în măsura în care acestea sunt lăsate la discreţia statelor membre fără să fie fixat niciun standard de referinţă.
                        
                     
         
               2.
            
            
               Al doilea motiv este întemeiat pe nelegalitatea Regulamentului de punere în aplicare (UE) 2017/2324, ca urmare a încălcării dreptului la sănătate al membrilor GranoSalus şi a incompatibilităţii cu liniile directoare ale PAC prevăzute în Regulamentul (UE) nr. 1305/2013, astfel cum a fost modificat prin Regulamentul (UE) 2017/2393.
               În susţinerea acestui motiv, reclamanta invocă faptul că:
               
                           —
                        
                        
                           prezenţa glifosatului în bunurile şi produsele de larg consum afectează sănătatea membrilor GranoSalus, a cetăţenilor Uniunii şi a consumatorilor;
                        
                     
                           —
                        
                        
                           utilizarea glifosatului afectează comercializarea produselor membrilor GranoSalus şi aplicarea corespunzătoare a normelor de concurenţă în cadrul Uniunii.